Վիկտոր Իսրայելյան

Վիկտոր Լևոնի Իսրայելյան (), խորհրդային դիվանագետ, ԽՍՀՄ արտակարգ և լիազոր դեսպան (1971)։ Պատմական գիտությունների դոկտոր, պրոֆեսոր (1962)։

1941 թվականին ավարտել է Մոսկվայի 1-ին բժշկական ինստիտուտը, 1946 թվականին՝ ԽՍՀՄ Արտգործմինիստրության բարձրագույն դիվանագիտական դպրոցը։ 1949-1951 թվականներին դասախոսել է Երևանի համալսարանում, 1951 թվականից՝ բարձրագույն դիվանագիտական դպրոցում (1961-1968 թվականներին՝ պատմադիվանագիտական գիտությունների ամբիոնի վարիչ)։ 1968 թվականից աշխատում է ՄԱԿ-ին առընթեր ԽՍՀՄ ներկայացուցչությունում (Նյու Յորք)՝ որպես մշտական ներկայացուցչի տեղակալ, ապա՝ առաջին տեղակալ։ 1973 թվականից ԽՍՀՄ Արտգործմինիստրության կոլեգիայի անդամ, միջազգային կազմակերպությունների բաժնի վարիչ։ Միջազգային զանազան (նաև գիտական) կոնֆերանսներում (մասնավորապես ՄԱԿ-ի Գլխավոր ասամբլեայի սեսիաներում) եղել է խորհրդային պատվիրակության ղեկավար կամ անդամ։ Իսրայելյանի աշխատությունները հրատարակվել են արտասահմանյան շատ երկրներում (Անգլիա, Ֆրանսիա, ԱՄՆ, Լեհաստան, Չեխոսլովակիա, Հունգարիա, ԳԴՀ և այլն)։ Պարգևատրվել է Աշխատանքային կարմիր դրոշի 2 և ժողովուրդների բարեկամության շքանշաններով։

Կենսագրություն 
Ծնվել է Թիֆլիսում ՝ բժշկի ընտանիքում, վաղ մանկությունն և պատանեկությունը անց է կացրել Գերմանիայում։

1941 թ. հուլիսին գերազանց ավարտել է Առաջին մոսկովյան բժշկական համալսարանը։ Երկրորդ համաշխարհային պատերազմի տարիներին ծառայել է Անդրկովկասի զինվորական օկրուգում։ Զորացրվել է 1943 թ.։

1945 թ. որոշ ժամանակ դասավանդել է ԵՊՀ-ում։ Մոսկվա վերադառնալուց հետո ընդունվել է ԽՍՀՄ-ի ԱԳՆ-ը Դիվանագիտական ակադեմիա և 1946 թ. այն հաջողությամբ ավարտելուց հետո նա որպես խորհրդատու ուղարկվել Վաշինգտոնում գտնվող ԽՍՀՄ-ի ԱԳՆ դեսպանատուն։ 1951 թվականից դասավանդել է ԽՍՀՄ-ի ԱԳՆ Դիվանագիտական ակադեմիայում, իսկ 1961-1968 թվականներին աշխատել ամբիոնի վարիչ դիվանագիտական պատմության բաժնում։ 
 
1968 թվականից դիվանագիտական հանձնարարությամբ եղել է Նյու-Յորքում։

1960-80-ական թթ. մասնակցել է գրեթե բոլոր բանակցություններին, խորհրդատվություններին, հանդիպումներին՝ նվիրված ՄԱԿ-ի գլխավոր քարտուղարի ընտրություններին։ 
 
1970-ական թթ. ԽՍՀՄ ԱԳՆ-ում զբաղվել է ՄԱԿ-ի հարցերով՝ որպես միջազգային կազմակերպության նախարարության դեպարտամենտի տնօրեն, գլխավոր ասամբլեայի նիստերին ուղարկված ԽՍՀՄ-ի պատվիրակության անդամ և ԽՍՀՄ-ի ներկայացուցիչ տարբեր համակարգերում։ ՄԱԿ-ում զբաղեցնում էր ԽՍՀՄ-ի առաջին փոխներկայացուցչի պաշտոնը։ ԽՍՀՄ-ի ԱԳՆ-ն թողեց 1990 թ. և այդ ժամանակից սկսեց ապրել ԱՄՆ-ում ՝ ուսանողական քաղաք Սթեյթ-Քոլեջում՝ Պենսիլվանիա նահանգում։ ԽՄԿԿ անդամ 1946 թվականից։

Գրքեր 
Վ. Իսրայելյանի գիտական աշխատանքները հրատարակվել են աշխարհի շատ երկրներում (ԱՄՆ, Անգլիա, Ֆրանսիա, Լեհաստան, Չեխոսլովակիա, Հունգարիա)։

 Վ. Լ. Իսրայելյան, Հայրենական մեծ պատերազմի դիվանագիտության պատմություն 1941-1945, Մ., 1959.
 Վ. Լ. Իսրայելյան, Հակահիտլերյան կոալիցիա, Մ., 1964.
 Վ. Լ. Իսրայելյան, Հակահիտլերյան կոալիցիա [1941-1945], Մ., 1965.
 Վ. Լ. Իսրայելյան, Լ. Ն. Կուտակով, Ագրեսորների դիվանագիտությունը. գերմանա-իտալա-ճապոնական ֆարշիստական բլոկ։ Նրա ծագումն ու անկումը, Մ., 1967. 
 Վ. Լ. Իսրայելյան, Դիվանագետները դեմ առ դեմ։ (Մոնոգրաֆիա) Մ. Միջազգային հարաբերություններ- 1990 թ.
 Վ. Լ. Իսրայելյան, «Դիվանագիտությունը իմ կյանքն է»

Հարցազրույցներ 
 Ձեր հաջորդ առաջնորդը լինելու է Գորբաչովը 
 Ամերիկացիները նշանակեցին Գորբաչովին

Ծանոթագրություններ

Արտաքին հղումներ 
 Կենսագրություն

Հայ քաղաքական գործիչներ
Պատմական գիտությունների դոկտորներ
Խորհրդային դիվանագետներ
Խորհրդային պատմաբաններ
Հայ պրոֆեսորներ